tartuNLP/wikipedia-smugri-20251201 huggingface dataset:
Messilän kartano

Messilän kartano on perustettu 1630-luvulla ja se sijaitsee Hollolan Messilässä Vesijärven rannalla. Kartanon päärakennus on rakennettu 1910. 
Nykyaika.
Nykyään kartano on lomakeskus, jossa talvisin harrastetaan laskettelua. Kokonaisuuteen liittyy myös pienvenesatama leirintäalueineen. Laskettelun edellyttämä yöpyminen on mahdollista itse tuoduissa asuntovaunuissa leirintäalueella.
Kokonaisuuteen kuuluu myös 18-reikäinen golfkenttä sekä kuntopolun varrella sijaitseva Pirunpesäksi kutsuttu kalliohalkeama.
Hevostallitoiminta Messilässä loppui vuonna 2012.
Historiaa.
Ensimmäiset merkinnät Messilän eli Tiirismaan kylän alueesta ovat vuodelta 1403. Vuonna 1634 kolme taloa yhdistettiin Messilän kartanoksi. Hollolan pitäjän käsiteollisuus keskittyi Messilään 1800-luvun alkupuolella. Siellä toimi verkatehdas, nahkatehdas, saha, mylly, värjäys-, kutomo- ja satulasepän liikkeet ja tilalla valmistettiin huonekaluja. Tilan viiden mäkituvan asukkaat olivat huonekalupuuseppiä. Viimeiset Messilässä tehdyt huonekalut valmistuivat 1910-luvulla. 1800-luvun loppupuolella Tiirismaan huipulle suunniteltiin matkailijoille näkötornia ja tilalla myytiin ruokaa ja virvokkeita. Vuonna 1969 tila luopui karjataloudesta keskittyen lomakeskukseksi.
Vuosina 1799–1930 tila oli jaettuna kahteen osaan, Ylöstaloon ja Alestaloon. 
1789 Ruotsin kuningaskunnan valtiopäivillä talonpoikaissäädyn edustajana Hollolan tuomiokunnasta oli Kalle Polon, 1789.
Truth

Truth on rockyhtye The Jeff Beck Groupin vuonna 1968 julkaistu esikoisalbumi, joka lukeutuu ensimmäisiin hard rock / heavy metal -albumeihin. Se sisältää monia lainakappaleita, kuten The Yardbirdsin kappaleen ”Shapes of Things” ja Willie Dixonin kappaleet ”You Shook Me” ja ”I Ain’t Superstitious”. ”You Shook Me” muistetaan myös Led Zeppelinin samoihin aikoihin tekemänä versiona.
"Truth" valittiin vuonna 2005 julkaistuun hakuteokseen "1001 albumia jotka jokaisen on kuultava edes kerran eläessään".
Kachemak

Kachemak on kaupunki Alaskassa. Se sijaitsee noin kuusi kilometriä itään Homerista Kachemak Bayn pohjoisrannalla. Jupikkielellä "kachemak" tarkoittaa "suurta kalliota veden äärellä". 
Vuoden väestönlaskennassa Kachemakin asukasluku oli 431. Näistä 87,47% oli etnisesti valkoisia ("white") ja 5,80% Amerikan alkuperäiskansoihin kuuluvia.
Kachemak Bay

Kachemak Bay on Cook Inlet -lahden 64 kilometriä pitkä haarautuma Kenain niemimaan lounaisosassa Alaskan etelärannikolla. Homerin, Seldovian ja Kachemakin kaupungit sekä Halibut Coven kylä ovat Kachemak Bayn rannalla.
Jupikkielellä "kachemak" tarkoittaa "kalliota veden äärellä".
3M

3M Company (aiemmin Minnesota Mining and Manufacturing Company) on yhdysvaltalainen monikansallinen monialayritys. 3M tuottaa palveluita ja tuotteita teollisuudelle, turvallisuusalalle, elektroniikka- ja energia-alalle sekä terveydenhuollolle, minkä lisäksi yhtiö toimii myös kuluttajatuotemarkkinoilla. 3M:n tunnetuimpiin tuotemerkkeihin lukeutuvat muun muassa keltaiset Post-it-muistilaput ja Scotch-toimistoteipit.
3M oli vuoden 2018 Fortune 500-listan mukaan Yhdysvaltain 97. suurin yhtiö liikevaihdolla mitattuna.
3M osti vuonna 2008 ruotsalaisen suojainvalmistaja Peltorin.
3M osti toukokuussa 2019 lääketieteellisiä laitteita valmistavan Acelityn 6,7 miljardilla Yhdysvaltain dollarilla.
Historiaa.
Minnesota Mining and Manufacturing Company sai alkunsa kaivoksesta, jonka perustivat vuonna 1902 Henry S. Bryan, Hermon W. Cable, John Dwan, William A. McGonagle ja J. Danley Budd Minnesotan osavaltion kaupunkiin nimeltä Two Harbors. Tarkoituksena oli louhia hiekkapapereissa ja muissa hiomavälineissä tarvittavia mineraaleja, mutta esiintymä osoittautui köyhäksi, ja pian yrityksen toiminta siirtyi läheiseen Duluthin kaupunkiin. Vuonna 1910 mukaan tuli Lucius Ordway, joka siirsi yrityksen pääkonttorin St. Paulin kaupunkiin samassa piirikunnassa. 
Yritys alkoi tuoda markkinoille kekseliäitä uutuustuotteita, kuten 1920-luvun alussa maailman ensimmäisen vedenkestävän hiomapaperin, joka vähensi hiomapölyä nopeasti kasvavassa autoteollisuudessa. Vuonna 1925 nuori laboratorioapulainen Richard G. Drew keksi maalarinteipin, mistä alkoi monien muidenkin tarraliimataustaisten, itseliimautuvien teippien ja kalvojen kehitys. 1940-luvun alussa yhtiön oli kehitettävä puolustusvoimien tarvitsemia materiaaleja, mutta myös teippimateriaalien kehitys jatkui heijastavien Scotchlite -liikennemerkkikalvojen myötä. Magnetofonien eli ääninauhureiden magneettinauhat ja offsetpainojen tarvitsemat painolevyt olivat seuraavia innovaatioita, ja niitä seurasivat 1950-luvulla lämpöpaperit kopioiden tekemiseen, Scotchgard-tekstiilinsuoja-aineet, ikkunoiden auringonsuojakalvot, videonauhat, ScotchBrite-hankaussienet, mikrofilmit, itsejäljentävät lomakepaperit ja piirtoheittimet. 3M laajeni myös lääketieteen ja hammashoidon alueelle monin uutuustuottein. Vuonna 1980 syntyi yksi yhtiön tunnetuimmista tuotteista, Post-it-tarralaput. 1990-luvulla 3M kehitti muun muassa mustesuihkutulostinten tekniikkaa sekä kalvotekniikkaa sähköisiin näyttötauluihin elektronisissa laitteissa, kuten matkapuhelimissa ja sitten taulutelevisioissa.
The Very Best of The Stone Roses

The Very Best of The Stone Roses on vuonna 2002 julkaistu kokoelmalevy, joka sisältää The Stone Rosesin tunnetuimmat kappaleet plus vuoden 1987 singlen ”Sally Cinnamon”.
Alkuperäisten albumien kappalelähteet.
Huom! muut kappaleet on julkaistu ainoastaan singleinä.
Boiotia

Boiotia () eli Boiotian alueyksikkö () on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Livadeiá. Alueyksikön pinta-ala on neliökilometriä ja väkiluku (2021).
Boiotia sijaitsee Keski-Kreikassa ja ulottuu Korintinlahdelta Euboianlahdelle. Sen alue vastaa paljolti historiallista Boiotian maakuntaa ja antiikin Boiotiaa.
Maantiede.
Boiotian pohjoispuolella sijaitsee Fthiotiin alueyksikkö, koillispuolella Euboian alueyksikkö ja Pohjoinen ja Eteläinen Euboianlahti, kaakkois- ja eteläpuolella Attikan alueyksikkö ja Korintinlahti, ja länsipuolella Fokiin alueyksikkö.
Boiotia jakautuu kahteen tasankoon, joista pohjoisempi on Kifisós-joen ja sen sivujokien valuma-aluetta, ja eteläisempi Eteläiseen Euboianlahteen laskevan Asopós-joen valuma-aluetta. Boiotian tärkeimmät vuoret ovat Elikónas (); Boiotian ja Attikan rajalla sijaitseva Kithairónas (); sekä Boiotian, Fokiin ja Fthiotiin rajalla sijaitseva Parnassós (). Suurimmat järvet ovat Ylíki ja Paralímni. Boiotian pohjoisempi tasanko on entisen, sittemmin kuivatun Kopais-järven aluetta eli nykyistä Kopaḯdan tasankoa.
Kunnat.
Alueyksikkö jakaantuu kuuteen kuntaan seuraavasti:
Historia.
Antiikki.
Boiotia on yksi Kreikan historiallisista maakunnista. Se oli merkittävää seutua jo mykeneläisellä kaudella eli Kreikan myöhäisellä pronssikaudella, jolloin sen tärkeitä keskuksia olivat Orkhomenos, Theba ja Gla.
Antiikin aikana maakunnan tärkein kaupunki oli Theba. Se yritti usein saada muut boiotialaiset kaupungit valtansa alle. Muita tärkeitä kaupunkeja olivat Orkhomenos, Khaironeia, Koroneia, Plataiai, Tanagra ja Thespiai. Monet Boiotian kaupungeista olivat liittoutuneet Boiotian liitoksi. Liittoa johtivat "boiotarkeiksi" kutsutut virkamiehet. Todellisuudessa johtoasema oli paljolti Theballa.
Persialaissotien aikana thebalaiset avustivat persialaisia. Peloponnesolaissodan aikana boiotialaiset taistelivat Spartan rinnalla Ateenaa vastaan. Pelopidaan ja Epameinondaan johdolla Thebasta tuli Kreikan johtava valtio vuosiksi 371–362 eaa. Aikakautta kutsutaan Theban hegemoniaksi.
Makedonian Filippos II kukisti boiotialaiset ja hänen poikansa Aleksanteri Suuri tuhosi makedonialaisia vastaan kapinoineen Theban.
Myöhempi historia.
Nyky-Kreikan aiemmassa prefektuurijaossa Boiotia muodosti Boiotian prefektuurin (Νομός Βοιωτίας, "Nomós Voiotías"). Nykyinen Boiotian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin. Siihen kuuluu jonkin verran antiikin Boiotiaa laajempi alue.
Sunny Leone

Sunny Leone (syntymänimeltään Karenjit Kaur Vohra, s. 13. toukokuuta 1981) on kanadalainen malli ja pornonäyttelijä. Hän syntyi Ontarion Sarniassa, mutta muutti punjabiperheensä kanssa Kaliforniaan 1990-luvun puolivälissä. Valmistuttuaan high schoolista vuonna 1999 Leone aloitti uransa mallina. Sunny Leonen kuvia on ollut muun muassa "Penthouse"-lehdessä, jossa hän oli kuukauden Penthouse Pet maaliskuussa 2001 ja vuoden Penthouse Pet vuonna 2003. Leone on siirtynyt näyttelemään myös intialaisissa valtavirtaelokuvissa; hän teki Bollywood-debyyttinsä eroottisessa trillerissä "Jism 2" vuonna 2012.
Septicflesh

Septicflesh (aik. Septic Flesh) on kreikkalainen death metal -yhtye. Se perustettiin Ateenassa vuonna 1990. Albumeilla "The Ophidian Wheel" (1997) ja "A Fallen Temple" (1998) vieraili myös laulaja Natalie Rassoulis. Septicflesh hajosi lokakuussa 2003.
Vuonna 2007 Septicflesh kokosi rivinsä uudelleen ja nauhoitti kuudennen albuminsa Communion, joka julkaistiin huhtikuussa 2008. Communion -levyn jälkeen bändin nimi on kirjoitettu yhteen Septicflesh.
Yhtyeen viimeisin studioalbumi, "Modern Primitive", julkaistiin vuonna 2022.
Diskografia.
Studioalbumit
Kokoelma-albumit
EP:t
Demot
Singlet
Musiikkivideot
Micaela Röman

Micaela Röman (o.s. Metso, s. 1970) on suomalainen juontaja, toimittaja ja tuottaja. Hän toimi vuonna 1996 MTV3:n Jyrki-nuortenohjelman juontajana ja on sen jälkeen työskennellyt suomenkielisellä puolella Yleisradiossa sekä FST:llä, missä hän on tuottanut Pohjoismainen videolista- ja Gogo-ohjelmia. Hän on myös toiminut tapahtumien juontajana. Römanin äidinkieli on ruotsi, mutta hän puhuu myös erinomaista suomea. Micaela Röman on työskennellyt "Borgåbladetin" ja "Östra Nylandin" päätoimittajana ja lehtien yhdistyessä tammikuussa 2015 "Östnylandin" päätoimittajana. Röman asuu Sipoossa.
María Nsué Angüe

María Nsué Angüe (s. 1945, Ebebiyín, Río Muni – 18. tammikuuta 2017, Malabo) oli päiväntasaajanguinealainen kirjailija ja maansa entinen opetus- ja kulttuuriministeri. 
Angüen vanhemmat olivat poliittisesti aktiivisia protestantteja, ja Angüe syntyi äitinsä vankilatuomion aikana. Hänen ollessaan lapsi perhe muutti Espanjaan, missä hän kävi koulunsa ja opiskeli journalismia. Hän lähti töihin Addis Abebaan. Hän palasi Päiväntasaajan Guineaan 21-vuotiaana ja alkoi työskennellä radiossa ja televisiossa.
Angüen vuonna 1985 julkaisema romaani "Ekomo" oli ensimmäinen päiväntasaajanguinealaisen naisen julkaisema romaani. Häntä pidetään yhtenä maansa merkittävimmistä kirjailijoista.
Río Muni

Río Muni (fangiksi Mbini) on Päiväntasaajan Guinean manneralue. Sen pinta-ala on 26 000 neliökilometriä, ja se käsittää 93 % Päiväntasaajan Guinean kokonaispinta-alasta. Río Munissa on noin 300 000 asukasta.
Río Muni sijaitsee Gabonin ja Kamerunin välissä. Siihen kuuluu manneralueen lisäksi muutama mantereen edustan saari, kuten Elobey Chico, Elobey Grande ja Corisco. Maa on suurimmaksi osaksi mangroverämeiden ja sademetsien peitossa. Río Munin korkein kohta on eteläreunalla sijaitseva Mitravuori (1 200 metriä merenpinnasta). Río Munin maaperä on hedelmätöntä, ja sen tärkein luonnonvara on sademetsät. Alueen tärkein joki on Mbini-joki (tunnetaan myös nimillä Benito tai Woleu), joka virtaa alueen läpi idästä länteen. Etelärajalla oleva Muni-joki ei oikeastaan ole joki, vaan estuaari, johon useat joet laskevat. Näihin jokiin kuuluu muun muassa Utanboni. Río Munin tärkein kaupunki on Bata. Alueella ei ole luonnonsatamaa, mutta Batan satamaa parannettiin 1980-luvulla.
Río Munin väestö on suurimmaksi osaksi fangeja. He puhuvat erästä bantukieltä. Ennen fangeja alueella asui pygmejä, joita seurasivat bubit. Bubeja seurasivat useat muut bantuheimojen muuttoaallot, joista viimeinen oli fangien muutto alueelle 1800-luvulla.
Espanja sai nykyisin Päiväntasaajan Guinealle kuuluvan Biokon saaren Portugalilta vuonna 1778. Espanjalaiset alkoivat hankkia jalansijaa mantereelta 1800-luvulta, mutta fangit vastustivat ankarasti espanjalaisten valtaa. Vuonna 1856 espanjalaisten oikeudet Río Muniin vahvistettiin
Vuosina 1946–1959 Rio Muni oli virallisesti Espanjan provinssi, kunnes sen asema siirtokunnasta muuttui. Vuosina 1960–1968 Espanja yritti pitää alueen maakuntana, mikä epäonnistui guinealaisten jatkuvan siirtomaavastaisen toiminnan vuoksi. Espanja myönsi 12. lokakuuta 1968 alueelle itsenäisyyden.
Alisa Drei

Alisa Drei (s. 9. helmikuuta 1978 Moskova, Neuvostoliitto) on suomalainen venäläissyntyinen kilpauransa lopettanut taitoluistelija. 
Drei edusti Suomea Naganon olympialaisissa 1998. MM-kisoissa hänen paras sijoituksensa oli 12:s vuonna 2003 ja EM-kisoissa kuudes vuonna 2007. Hän voitti yhden Pohjoismaiden mestaruuden ja neljä Suomen mestaruutta. 
Drei ilmoitti joulukuussa 2007 lopettavansa uransa loukkaantumisen vuoksi.
Drei on valmistunut urheilupsykologiksi Pietarin urheiluakatemiasta. Drei edusti Riihimäen Taitoluistelijoita ja häntä valmensi hänen äitinsä Elena Drei-Koskinen. 
Hän toimii Espoon taitoluisteluklubissa ja Suomen taitoluisteluliitossa yksinluistelun valmentajana.
Fabien Barthez

Fabien Alain Barthez (s. 28. kesäkuuta 1971 Lavelanet, Ariège, Ranska) on ranskalainen, maailman- ja Euroopan-mestaruuden voittanut jalkapallomaalivahti. Hän pelasi Ranskan maajoukkueessa 87 ottelua.
Barthez aloitti vuonna 1990 Toulousessa ja siirtyi Marseilleen vuonna 1992. Marseillessa hän oli mukana voittamassa sekä Ranskan mestaruutta että Mestarien liigaa. Marseille menetti kuitenkin myöhemmin mestaruutensa sopupeliskandaalin takia. Vuonna 1994 Barthez pelasi ensimmäisen maaottelunsa Australiaa vastaan. Barthez toimi Ranskan maajoukkueen maalivahtina vuoden 1998 MM-kisoissa ja vuoden 2000 EM-kisoissa, joissa molemmissa Ranskan joukkue voitti mestaruuden. Vuoden 1998 kisoissa Barthez tuli tunnetuksi paitsi taitavasta maalivahtityöskentelystään, myös siitä, että ennen jokaisen ottelunsa alkua hänen ystävänsä ja joukkuetoverinsa Laurent Blanc (ilmeisesti hyvän pelionnen toivottamiseksi) suuteli hänen kaljua päätään. Barthez edusti Ranskan maajoukkuetta myös MM-kisoissa vuosina 2002 ja 2006 saaden 2006 MM-hopeaa, sekä EM-kisoissa vuonna 2004. MM-lopputurnauksissa hän on pelannut 10 nollapeliä; ennätys jonka hän jakaa Englannin Peter Shiltonin kanssa.
Vuonna 1995 Barthez siirtyi AS Monacoon, jossa hän voitti Ranskan mestaruuden vuosina 1997 ja 2000. Vuonna 2000 hän siirtyi Englannin Valioliigan Manchester Unitediin 7,8 miljoonan punnan hintaan. Hän voitti ManU:ssa Valioliigan mestaruuden vuosina 2001 ja 2003, mutta manageri Alex Ferguson korvasi hänet ykkösmaalivahdin paikalta amerikkalaisella Tim Howardilla lokakuussa 2003. Pian Barthez siirtyi takaisin Marseilleen aluksi lainasopimuksella ja solmi myöhemmin seuran kanssa kahden vuoden sopimuksen. Vuoden 2006 MM-kisoissa Ranskan silloista päävalmentajaa Raymond Domenechia arvosteltiin Barthezin peluuttamisesta ykkösvahtina, Gregory Coupetin sijaan. Barthez haparoikin turnauksessa useaan otteeseen, mutta onnistui kuitenkin torjumaan Ranskan MM-finaaliin. Ranska taipui finaalissa Italialle rangaistuspotkukilpailussa, jossa Barthez ei saanut torjuttua yhtään italialaispelaajien laukausta.
Barthez ilmoitti lopettavansa uransa 5. lokakuuta 2006, koska ei saanut mielestään sopimusta minkään seuran kanssa kaudelle 2006–2007. Joulukuussa 2006 Barthez kuitenkin ilmoitti tekevänsä jälleen paluun jalkapallokentille. Nantes etsi kokenutta korkean profiilin maalivahtia, sillä Mickaël Landreau oli siirtynyt kauden 2005–2006 jälkeen PSG:hen. 17. joulukuuta julkistettiin Barthezin sopimus Nantesiin.
29. huhtikuuta 2007 Nantes Atlantiquen puheenjohtaja Rudi Roussillon ilmoitti, että Barthez oli lähtenyt perheineen pois Nantesista tapeltuaan Nantesin kannattajan kanssa ottelun jälkeen. Seuraavana päivänä Barthez ilmoitti jättävänsä seuran ja lopettavansa uransa.
Barthez oli myös tunnettu uransa aikana hänelle sattuneista monista epäonnistumisista, jotka johtivat vastustajan maaliin. Barthezilla oli myös tapana repiä pelihousujansa päästetyn maalin jälkeen.
Barthez harrastaa myös paikoin kilpa-autoilua ja on ajanut muun muassa eri GT -luokissa. Vuonna 2014 Barthez osallistui perinteiseen Le Mansin 24 tunnin ajoon.
Ivan Mihailov

Ivan Mihailov (), tunnettiin myös nimellä Vantšo Mihailov (Ванчо Михайлов), (26. elokuuta 1896 Novo Selo, Makedonia Ottomaanien valtakunta – 5. syyskuuta 1990 Rooma, Italia) oli bulgarialainen vallankumouksellinen, Makedonian vallankumousliikkeen (VMRO) johtaja vuodesta 1924.
Mihailov opiskeli bulgarialaisessa Pyhän Kyrilin ja Pyhän Methodiuksen koulussa Thessalonikissa , kunnes toinen Balkanin sota (1912–1913) alkoi ja koulu suljettiin Kreikan hallituksen käskystä ja hänen oli pakko jatkama opiskeluaan serbialaisessa koulussa Skopjessa. Serbian opetusministeri antoi Mihailoville stipendin johonkin Keski-Euroopan yliopistoon, mutta Mihailov kieltäytyi ja liittyi Bulgarian armeijaan. Ensimmäisen maailmansodan jälkeen Mihailov asettui asumaan Sofiaan, jossa hän alkoi lainopiskelun yliopistossa. Yliopistossa hänestä tuli Makedonian vallankumousliikkeen jäsen siihen aikaan kun liikkeen johdossa oli Todor Aleksandrov.
Aleksandrovin kuoleman 31. elokuuta 1924 jälkeen Mihailov pääsi Makedonian vallankumousliikkeen keskuskomiteaan ja pian hänestä tuli liikkeen johtaja. Liike toimi lähinnä Kreikan Makedonian maakunnassa ja Serbian Makedonian maakunnassa (nykyinen Pohjois-Makedonia). Noin 63 terrori-iskua tehtiin siltoihin, varastorakennuksiin ja Serbian poliisin päämajoihin.
1920-luvulla Mihailov solmi kontaktin kroatialaiseen Ustaša-liikkeen johtajan Ante Pavelićn kanssa. Kaksi järjestöä alkoivat tehdä yhteistyötä päämääränään kaataa Jugoslavian kuningaskunta. Merkittävin isku oli 9. lokakuuta 1934 tehty Jugoslavian kuninkaan Aleksanteri I:n salamurha Marseillessa, Ranskassa. Murhan teki Mihailovin autonkuljettaja Vlada Georgieff. Näiden tapahtumien johdosta Bulgarian hallitus karkotti Mihailovin maasta. 
Makedonian vallankumousliikkeen päämäärä oli luoda itsenäinen Makedonian valtio. Bulgarian hallituksen mukaan sen tarkoitus oli ajaa bulgarialaiset ja kreikkalaiset ja jugoslavialaiset pois Makedoniasta. Liike oli rakentanut toimintaverkoston Pirinin Makedoniaan ja Sofiaan, tarkoituksenaan kerätä varoja järjestölle. Suurin hanke oli perustaa tukikohta jolla voitiin iskeä Kreikkaan ja Jugoslaviaan.
Vuoden 1934 jälkeen Mihailov asui Turkissa, Puolassa ja Unkarissa ja asettui asumaan Itsenäiseen Kroatian valtioon, joka oli Ustašan johtama Saksan nukkevaltio vuosina 1941-1944. Vuonna 1941 Mihailov kieltäytyi palaamasta Bulgarian miehittämään Makedoniaan. Hän jäi asumaan Kroatiaan aina sodan loppumiseen asti.
Vuonna 1944 saksalaiset tarjosivat Mihailoville paikkaa ns. Makedonian itsenäisessä valtiossa, mutta hän kieltäytyi. Hänen mielestään Makedonian valtio olisi pitänyt perustaa Vardarin Makedoniaan Etelä-Bulgariaan. Vuonna 1944 Mihailov pakeni Kroatiasta ja asettui asumaan Italiaan, jossa hän asui koko loppuelämänsä. Makedonian vallankumousliike lopetti toimintansa, mutta Mihailov oli silti liigan johtaja.
Mihailov kirjoitti neljä kirjaa muistelmiaan. Italiassa hän kirjoitti artikkeleita suurimpaan makedonialaisten emigranttien keskuudessa julkaistuun lehteen. Aina kuolemaansa asti Mihailovilla oli haave perustaa itsenäinen Makedonian valtio.
ConocoPhillips

ConocoPhillips on yhdysvaltalainen, kansainvälinen energiayhtiö. Sen päämaja sijaitsee Houstonissa Yhdysvalloissa. Yritys syntyi 30. elokuuta 2002 "Conocon" ja "Phillips Petroleum Companyn" fuusioituessa. 
Yhtiö oli vuoden 2012 Fortune 500-listalla neljännellä sijalla.
Yhdysvalloissa ConocoPhillips operoi Conoco, Phillips 66 ja Union 76 bensa-asemia. ConocoPhillips toimii ProJet-tuotemerkillä Malesiassa, Turkpetrol tuotemerkillä Turkissa ja COOP merkillä Sveitsissä. ConocoPhillips omistaa 20 prosenttia Lukoilista.
ConocoPhillips ilmoittaa arvioitujen raakaöljyvarantojensa määräksi 2,684 miljardia barrelia ja maakaasuvarannon olevan yli 3 miljardia barrelia.
Ari-Pekka Nurmenkari

Ari-Pekka Nurmenkari (s. 8. heinäkuuta 1983 Helsinki) on suomalainen taitoluistelija. Hänen valmentajanaan toimii Svetlana Krjukova. Nurmenkari on Suomenmestari vuosilta 2003–2007 sekä 2009–2011.
Nurmenkari osaa kaikki kolmoishypyt. Hän harjoittelee Helsingfors Skridskoklubb rf:ssä Helsingissä. Hän on naimisissa Annina Ahti-Nurmenkarin kanssa. Heillä on kaksi poikaa ja yksi tyttölapsi.
Nurmenkari on toimii myös taitoluisteluvalmentajana Helsinkiläisessä yksinluisteluun erikoistuneessa seurassa Helsingin Taitoluisteluakatemia.
Pihlajaniemi

Pihlajaniemi () on kaupunginosa Turussa. Se sijaitsee keskustan eteläpuolella Pitkäsalmen itärannalla. Naapurikaupunginosia ovat Korppolaismäki pohjoisessa, Puistomäki idässä, Uittamo kaakossa, Moikoinen etelässä ja Lauttaranta lännessä. Pihlajaniemi kuuluu osittain keskustan ja osittain Uittamo-Skanssin suuralueeseen. 
Pihlajaniemen väkiluku vuoden 2015 lopussa oli 1 153, joista miltei kaikki (1 124) asuivat Majakkarannassa.
Alun perin Pihlajaniemi oli Pitkäsalmen rannalla sijainnut kylä, joka purettiin 1950-luvulla alueelle suunnitellun, mutta rakentamatta jääneen kalkkisataman tieltä. Pihlajaniemi laajoine rakentamattomine alueineen on 1990-luvulta lähtien ollut kehittämissuunnitelmien alla. 
Majakkaranta.
2020-luvulle saakka merkittävin rakennusprojekti Pihlajaniemen kaupunginosassa on ollut Majakkarannan merellinen kerrostaloalue. Sen maamerkki on 58-metrinen ja 18-kerroksinen Airiston Tähti. Majakkarannan alue valmistui marraskuussa 2005.
Pihlajaniemi.
Turun kaupunginvaltuusto hyväksyi Pihlajaniemen asemakaavan muutoksen huhtikuussa 2022. Uusi asemakaava mahdollistaa asuntoja noin 2500–3000 uudelle asukkaalle sekä esimerkiksi päiväkodin ja liiketiloja. Alueen maat omisti Senaatti-kiinteistöt, jonka aloitteesta asemakaavaa ryhdyttiin laatimaan vuonna 2019. Marraskuussa asemakaavasta tuli lainvoimainen, kun Turun hallinto-oikeus hylkäsi kaavasta tehdyt valitukset eikä korkein hallinto-oikeus myöntänyt kahdelle valituksen tehneelle yksityishenkilölle valituslupaa. Syyskuussa 2024 Pihlajaniemen uuden kerrostaloalueen rakentaminen alkoi katujen pohjustustöillä ja puunkaadoilla. Ensimmäisten asukkaiden uudelle alueelle arvioidaan muuttavan vuonna 2026.
Pihlajaniemen eteläosa odottaa edelleen asemakaavoitusta, sillä suunnitelmissa on ollut jatkaa kerrostaloaluetta Pitkäsalmen rantaan saakka.
Kasarmi.
Pihlajaniemessä on toiminut Varsinais-Suomen Ilmatorjuntarykmentti Heikkilän kasarmilla, mutta yksikkö lakkautettiin 31. joulukuuta 2002. Joulukuussa 2007 kasarmialueelle muutti Merivoimien esikunta.
Liikenne.
Pihlajaniemen merkittävin katu on Hirvensalon puistotie, jonka kautta kuljetaan Pitkäsalmen ylittävälle Hirvensalonsillalle, joka on ainoa kiinteä yhteys Hirvensalon, Satavan ja Kakskerran saarille. Hirvensalon puistotie on nelikaistainen ja kaksiajoratainen katu, jonka länsipuolella on erillinen pyörätie. Hirvensalon puistotie on osa yhdystietä 1821, joka johtaa Kupittaalta Itäisen Pitkäkadun ja Stålarminkadun kautta Kakskertaan.
Pihlajaniemen muut kadut ovat Ahterikatu, Reelinkikatu ja Rykmentintie.
Mette

Mette on naisen etunimi. Se on lyhenne tai hellittelymuoto vanhasta germaanisesta nimestä Mechthild (=voimakas taistelija). Suomen almanakassa Mechthild oli vuodesta 1726 ja vuodesta 1750 tämän perinteisenä päivänä 14.3. Kirjoitusasuna vaihtelivat 1800-luvun lopulle asti Mathilda ja Matilda, jälkimmäinen syrjäytti edellisen v. 1890. 
Vuoden 2019 loppuun mennessä nimi Mette on Suomessa annettu noin 1900 henkilölle, joista suurin osa on 2000-luvulla syntyneitä. Vuodesta 2010 alkaen Meten nimipäivä on ollut Matildan päivänä 14. maaliskuuta.
Peter Criss (albumi)

Peter Criss on KISS-yhtyeen silloisen rumpali-laulajan Peter Crissin vuonna 1978 julkaistu sooloalbumi. KISSin alkuperäiskokoonpanon jäsenet Gene Simmons, Paul Stanley, Ace Frehley ja Peter Criss julkaisivat kukin oman albuminsa. 
Peter Crissin albumi nousi Billboardin listalla sijalle 43. Sitä myytiin sooloalbumeista vähiten, mutta sekin ylitti lopulta platinarajan.
Crissin albumi poikkesi tyyliltään melkoisesti KISSin muiden jäsenten albumeista. Crissin levy sisälsi muun muassa jazz-vivahteita ja hitaita balladeja, kun puolestaan Simmonsin, Stanleyn ja Frehleyn levyt olivat tyyliltään raskasta rockia.
Prinsessa Peach

Prinsessa Peach on Nintendon Mario-videopelisarjassa esiintyvä fiktiivinen hahmo. Hänet tunnetaan myös nimillä Princess Toadstool, Prinsessa Kantarelli ja Prinsessa Kultakutri. Hän on Sienivaltakunnan prinsessa. Mario, Luigi ja Sarasamaan Prinsessa Daisy ovat Peachin hyviä ystäviä. Bowser on monesti kidnapannut Peachin, mutta Mario pelastaa hänet yleensä mitä vaikeimmista paikoista. Hänen ensiesiintymisensä tapahtui pelissä "Super Mario Bros." vuonna 1985, mutta Mario on pelastanut jo 1981 "Donkey Kong"-pelissä prinsessan.
Peach on myös pelattavana hahmona muutamissa peleissä, kuten "Super Mario Bros. 2":ssa, "Super Smash Bros. Meleessä", "Super Smash Bros. Brawlissa", "Super Mario 3D Worldissa", useissa Mario-sarjan urheilupeleissä ja myös "Paper Mario" -peleissä. Nintendo DS:lle on myös tullut Peachin oma peli nimeltä "Super Princess Peach," jossa Peach on pelaajahahmo ja tavoitteena on pelastaa Mario, Luigi ja Toad.
Prinsessa Peach on esiintynyt myös "Mario Kart" -peleissä.
Korppolaismäki

Korppolaismäki () on kaupunginosa ja mäki Turussa, Aurajoen ja Pitkäsalmen yhtymäkohdassa Turun satamaa vastapäätä. Mäen huippu on 37 metriä merenpinnan yläpuolella. Korppolaismäki kuuluu keskustan suuralueeseen, ja naapurikaupunginosia ovat Itäranta (V) pohjoisessa, Hirvensalon Lauttaranta lännessä, Pihlajaniemi etelässä ja Vähäheikkilä idässä. 
Korppolaismäen pienalueen väkiluku vuonna 2016 oli 378, joista suomenkielisiä oli 77,2%, ruotsinkielisiä 17,4% ja muita 5,4%. Kaupunginosa on kuitenkin pienaluetta suurempi, ja siihen kuuluu myös osa erikseen tilastoitavasta Majakkarannan alueesta.
Nimitys Korppolaismäki on johdannainen Kaarinan kylästä Korppolainen, joka puolestaan lienee käännös ruotsinkielisestä nimestä "Korpelax", josta on asiakirjamaininta vuodelta 1471.
Historia.
Korppolaismäellä on ollut asutusta jo esihistoriallisina aikoina, ja Ruotsin vallan aikana Turun linnan piirittäjät kaivoivat mäelle taisteluvarustuksia. Eerik XIV:n hyökätessä ylivoimaisella sotajoukolla Turkuun, hän valloittikin ensin Korppolaismäen, mutta koki samalla suuria miesmenetyksiä. Eerik XIV oli 1570-luvulla vankina Turun linnassa. Kansan suussa kiertäneen rakkaustarinan mukaan hänen puolisonsa Kaarina Maununtytär asui tuolloin Korppolaismäessä sijainneessa mökissä, jotta voisi olla lähellä puolisoaan. 
Mäelle nousi 1800-luvun lopulla kaavoittamaton työläiskaupunginosa, ja tältä ajalta peräisin olevat pientalot hallitsevat yhä mäen ilmettä. Mäen Aurajoen puoleinen ranta rakennettiin 1900-luvun alkupuolella telakka- ja laivateollisuusalueeksi. Alue liitettiin Kaarinasta Turkuun vuonna 1939. Laivanrakennusperinne katkesi vasta vuoden 2004 lopussa Wärtsilän siirrettyä Turun laivanmoottoritehtaansa Italian Triesteen.
Sotien jälkeen rakennettiin Korppolaismäen itäosiin rintamamiestaloalue. Vuonna 1988 aloitettiin Pitkäsalmen rannalle rakentamaan Majakkarannan asuinaluetta, joka kuuluu puoliksi Korppolaismäen ja puoliksi Pihlajaniemen kaupunginosiin. Majakkarannan rakentaminen loppui vuonna 2005. 
Korppolaismäen Lyhytpuistossa paljastettiin 1997 suomalaisten miinanraivaajien 1945–1950 muistomerkki. Merivoimien 100-vuotisjuhlavuoden kunniaksi vuonna 2018 muistomerkki päätettiin siirtää näkyvämmälle paikalle Aurajoen rannalle Läntiselle Rantakadulle.
Sky (yhtye)

Sky oli brittiläis-australialainen progressiivisen rockin yhtye. Yhtye perustettiin vuonna 1978, jolloin klassisen kitaran soittaja John Williams ryhtyi yhteistyöhön muusikoiden Herbie Flowers, Francis Monkman, Tristan Fry ja Kevin Peek kanssa. Pitkäksi venyneen levy-yhtiön etsimisen jälkeen he solmivat lopulta sopimuksen pienen eurooppalaisen Ariola-merkin kanssa. Ensialbumi "Sky" oli suuri menestys Britanniassa ja Australiassa. Sitä seurasi vieläkin menestyneempi kaksoisalbumi "Sky 2", joka oli kymmenenneksi myydyin albumi Britanniassa vuonna 1980. Francis Monkmanin eron jälkeen tilalle tuli Steve Gray, joka kehitti yhtyeen tyyliä enemmän jazzin suuntaan. Seuraavien albumeiden menestys oli heikompaa. Kuudennen albumin "Cadmium" jälkeen myös John Williams erosi yhtyeestä. Sky levytti sen jälkeen vain kaksi albumia; "The Great Balloon Race" ja "Mozart". Jälkimmäinen tehtiin Academy of St. Martin in the Fieldsin kanssa, ja se on yhtyeen parhaiten menestynyt albumi Yhdysvalloissa.
Yhtyeen viisi ensimmäistä albumia julkaistiin vuonna 1993 CD:llä, ja juhlistaaksen julkaisua yhtye teki konserttikiertueen Britanniassa. Sky ei ole virallisesti hajonnut mutta ei ole esiintynt enää vuoden 1994 jälkeen.
Sokos Wiklund

Sokos Wiklund on Turun keskustassa sijaitseva tavaratalo, jonka omistaa Turun Osuuskauppa (TOK). Se kuuluu S-ryhmän Sokos-tavarataloketjuun.
Tavaratalon nimi juontaa juurensa kauppias Axel Wiklundiin, joka perusti vuonna 1907 ensimmäisen rautakauppansa Turun kauppatorin laidalle. Nykyinen tavaratalorakennus valmistui vuonna 1957 entisen Lindblomin talon paikalle, kun taas Eerikinkadun ja Kauppiaskadun kulman kahdeksankerroksinen kulmatornirakennus valmistui vuonna 1963. Kummankin rakennuksen suunnittelusta vastasi arkkitehtitoimisto Ole &amp; Bertel Gripenberg. SOK osti Oy Wiklund Ab:n liiketoiminnan Wiklundin suvun perikunnalta vuonna 1958.
Historia.
Axel Wiklund muutti Turkuun vuonna 1895 ja aloitti nykyisen Wiklundin tavaratalon paikalla rautakaupan vuonna 1907. Liikkeestä kehittyi Oy Wiklund Ab.
Nykyinen tavaratalo valmistui vuonna 1957. Uuden tavaratalon alta purettiin koristeellinen, 1800-luvun lopulla valmistunut Lindblomin talo. Alvar Aalto oli jo vuonna 1931 tehnyt uudesta tavaratalorakennuksesta suunnitelman, joka olisi säilyttänyt Lindblomin talon, mutta lamakauden vuoksi se jäi tuolloin toteutumatta. 
Tavaratalo siirtyi jo vuoden valmistumisensa jälkeen, vuonna 1958, Turun Osuuskaupan haltuun. Vuonna 1963 Wiklundia laajennettiin Kauppiaskadun ja Eerikinkadun kulmaan rakennetulla kahdeksankerroksisella kulmatornilla, joka toimi Turun Osuuskaupan pääkonttorina. Sekä vuoden 1957 tavaratalon että sen laajennuksen vuonna 1963 suunnitteli arkkitehtitoimisto Ole ja Bertel Gripenberg. Laajennuksen jälkeen Wiklund oli Suomen toiseksi suurin tavaratalo. Kokonaisuutta laajennettiin edelleen vuonna 1974, jolloin liikepinta-alaa oli 9 814 neliömetriä.
Wiklundin liiketiloja laajennettiin vuonna 2008, ja nykyisen julkisivun ovat suunnitelleet Schauman-arkkitehdit vuonna 2007.
Tavaratalon palvelut.
Wiklundin tavaratalon tuotevalikoima keskittyy naisten ja miesten pukeutumiseen, kosmetiikkaan, urheiluvälineisiin ja kodin tuotteisiin. Tavaratalon yhteydessä toimii myös kahvila, apteekki, suutari, Alko ja Eurokangas. Vuonna 2015 tiloissa avattiin Tokmannin ja Vepsäläisen myymälät sekä vuonna 2016 Jyskin myymälä. Muita palveluita ovat esimerkiksi ompelimo, paketointi- ja lahjapalvelu, kauneushoitola ja parturikampaamo. Alakerrassa on S-market Wiklund Herkku, joka aloitti S-marketin nimellä vuonna 2008 ja uudistettiin vuonna 2015.
Levyraati (albumi)

Levyraati on Sleepy Sleepersin vuonna 1981 julkaistu albumi, joka sisältää parodisia mukaelmia TV-ohjelma Levyraadista. Esikuvan aikakauden vakiojäsenten Klaus Järvisen ja Pirkko Liinamaan asemesta kappaleita arvioivat Kulaus Vesinen ja Pirkko Huivimaa. Muina raadin jäseninä toimivat kenraalivääpeli Lauri Sutinen (vrt. kenraali Lauri Sutela), valokuvamalli Lenita Melasto (vrt. Lenita Airisto) ja DJ Gabriel Kikkeli (vrt. Tapani Ripatti).
Kappaleiden nimet ovat osaksi mukaelmia muiden artistien levyttämistä kappaleista. "Viikonalkuäiti" on johdettu Reijo Kallion kappaleesta "Viikonloppuisä". "Keskiyön aikaan ("Sunshine of Your Love") on kauhutarina, jossa kynttilänvalon pelätään sammuvan. "P-piisi" on nimensä mukaisesti rakennettu p-kirjaimella alkavien sanojen ympärille.
Bluesoundsissa tuolloin vaikuttanut Dave Lindholm ja Hurriganesissa soittanut Albert Järvinen vierailivat myös tämän levyn äänityksissä, Järvinen soittaen kitaraa kuudella raidalla ja Lindholmin osallistuessa sävellystyöhönkin. "Nyt Dave soitti sieltä Lahdesta, että nyt tuut soittamaan, nää tekee levyä täällä. Mä menin ja soitin pari sooloa. Sitten syötiin ja juotiin vähäsen ja mä sanoin, että kyllähän mä voisin enemmänkin soittaa. Mä jäin vielä seuraavaksi päiväksi, räppäsin neljään muuhunkin biisiin soolot. Se oli nastaa. Muistaakseni Dave taisi tehdä yhden biisinkin siellä, sanoi että tehdään tällainen juttu. Dave soitti sen ja mä sanoin, että haluan soittaa siihen soolon. Se oli joku sellainen Talking Heads -tyylinen juttu, hyvin moderni."
Albert Järvinen liittyi Sleepy Sleepersin varsinaiseksi jäseneksi vasta lokakuussa 1981 saatuaan potkut Hurriganesista.
Kappaleet.
Sävellykset ja sanoitukset Sakke Järvenpää ja Mato Valtonen ellei toisin mainittu
Alkuperäinen LP.
Raidat 6, 8 ja 13 eivät olleet mukana vinyyli-LP:llä. Osassa painosta mukana olleella singlellä olivat kappaleet "Maailmankierto" ja "Hai sie tiikeri", mutta ilman raatilaisten arvosteluja.
Kavajë

Kavajë (albaniaksi myös "Kavaja", ) on kaupunki Länsi-Albaniassa. Kaupunki perustettiin vuonna 1595 nimellä "Kavalje" joka muuttui myöhemmin Kavajëksi. Kaupungissa alkoi ensimmäisenä kommunistinvastainen vallankumous. Kaupunki on 8 metriä merenpinnan yläpuolella ja sillä 
on 37 kilometriä rantaviivaa. Kaupungin asukasluku on 20 192 (vuonna 2011).
Kaupungin jalkapallojoukkueen nimi on Besa Kavajë.
Boys Don’t Cry (elokuva)

Boys Don't Cry on vuonna 1999 valmistunut elokuva, joka pohjautuu transsukupuolisen nuoren Brandon Teenan tarinaan. Teenan miespuoliset kaverit raiskasivat ja murhasivat hänet, kun he huomasivat, että Teena on syntymässä naiseksi määritelty transmies. Elokuvan ohjasi Kimberly Peirce, ja nimiosaa näyttelee Hilary Swank. Elokuvan maailmanensi-ilta oli 8. lokakuuta 1999.
The Curen nimikappale "Boys Don't Cry""" soi kohtauksessa, jossa Swankin roolihahmo pääsee vankilasta ja tapaa tyttöystävänsä.
Pääosaa esittänyt Hilary Swank sai roolisuorituksestaan parhaan naispääosan Oscar-palkinnon. Chloë Sevigny oli myös ehdolla parhaasta naissivuosasta. Swank sai lisäksi useita arvostelijapalkintoja sekä Golden Globen.
Elokuva tuotti Yhdysvalloissa lipputuloina 11 533 945 dollaria.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Let There Be Love

Let There Be Love on rock-yhtye Oasiksen kappale ja single, joka julkaistiin 28. joulukuuta 2005. Se nousi korkeimmillaan Ison-Britannian single-listan sijalle 2. "Let There Be Love" on kolmas single Don't Believe the Truth -albumilta ja sen b-puolia ovat "Sittin Here In Silence (On My Own)" ja "Rock N Roll Star (Live)", joka on taltioitu heinäkuussa 2005 City of Manchester Stadionilla. Singlestä on julkaistu myös DVD-versio, jolla on "Let There Be Love" -kappaleen video ja minidokumentti yhtyeen 2005 maailmankiertueesta. Singlen kansi on kuuluisan kansitaiteilija Simon Halfonin suunnittelema.
Noel Gallagher:”"Se on todella todella vanha laulu. Kirjoitin sen Standing On The Shoulder Of Giants (2000) -levyä varten, mutta en tykännyt sen sanoista, joten emme käyttäneet sitä ja palasin sen pariin aina vuosien varrella. Asteittain kirjoitin sen pala palalta uudelleen, ja sitten keksin siihen keskiosan, jonka minä laulan. Ja liitin osat yhteen".” 
Kappaleet.
Kaikki kappaleet on kirjoittanut Noel Gallagher, ellei toisin mainita.
Franco Baresi

Franco Baresi (s. 8. toukokuuta 1960 Travagliato, Italia) on italialainen jalkapalloilija ja jalkapallovalmentaja.
Baresi oli pelipaikaltaan puolustaja. Häntä pidetään yhtenä kaikkien aikojen parhaista puolustajista. Baresi pelasi joko keskuspuolustajana tai liberona. Hänet tunnettiin erityisesti pelinlukutaidostaan ja kovuudestaan.
Baresi edusti koko ammattilaisuransa eli vuodet 1978–1997 Milania. Hän saavutti Milanin riveissä muun muassa kuusi Italian-mestaruutta, kolme Euroopan cupin/Mestarien liigan voittoa ja kaksi Intercontinental Cupin voittoa. Baresi muodosti Milanissa yhtenä kaikkien aikojen parhaista pidetyn puolustuslinjan yhdessä Mauro Tassottin, Alessandro Costacurtan ja Paolo Maldinin kanssa. Hän toimi myös pitkään Milanin kapteenina. Milan on "jäädyttänyt" Baresin pelinumeron 6.
Italian maajoukkueessa Baresi pelasi 81 ottelua ja teki niissä yhden maalin vuosina 1982–1994. Vuosina 1990–1994 hän toimi Italian kapteenina. Baresi edusti Italiaa MM-kilpailuissa vuosina 1982, 1990 ja 1994 sekä EM-kilpailuissa vuonna 1980 ja 1988. Hän saavutti Italian riveissä MM-kultaa vuonna 1982, MM-pronssia vuonna 1990 ja MM-hopeaa vuonna 1994. Baresi ei tosin pelannut minuuttiakaan vuosien 1980 ja 1982 kisoissa. Vuoden 1994 kisoissa hän oli yksi loppuottelun rangaistuspotkukilpailun epäonnistujista. Baresi edusti Italiaa lisäksi 1984 kesäolympialaisissa.
Nykyisin Baresi toimii Milanissa juniorivalmentajana. Aiemmin hän työskenteli lyhyen aikaa englantilaisen Fulhamin palveluksessa.
Baresin veli Giuseppe on myös entinen jalkapalloilija. Hän edusti pääosan urastaan Milanin paikallisvastustajaa Interiä.
Kantar TNS

Kantar on kansainvälinen markkinatutkimus- ja konsultointiyritys, jolla on toimintaa 90 maassa. Suomessa yhtiörakenne muuttui maaliskuussa 2023. 
Kantar Finland Oy:n liiketoiminta tukee brändien vahvistamista tulevaisuuden liiketoimintaympäristössä analytiikan, konsultoinnin ja mittaamisen avulla.
Kantar Media Finland Oy:n liiketoimintaan kuuluvat mainospanostustiedot, Mind-kuluttajadata, kohdentamispalvelut sekä medioiden tavoittavuustutkimukset.
Kantar Agri Oy jatkaa maa- ja elintarviketalouteen erikoistuneena markkinatutkimusyrityksenä.
Kantarin toimitilat ovat Helsingin keskustassa.
Historiaa.
Kantar (aiemmin Kantar TNS Oy, TNS Gallup Oy, Suomen Gallup Oy) on Suomessa toimiva mielipide- ja markkinatutkimusyritys. 
Yrityksen strategisena linjana 1970- ja 1980-luvuilla oli toiminta erillisillä asiakkaan toimialaan erikoistuneilla yhtiöillä: muun muassa Suomen Gallup Media, Suomen Gallup Markkinatutkimus, Suomen Gallup Ad ja Suomen Gallup Mainostieto. Kasvua haettiin myös yritysostoilla ja yhteisyrityksillä muita markkinointipalveluja tarjonneiden yritysten kanssa. Jo 1980-luvun lopulla yritys laajeni sekä Venäjälle että Baltiaan. Kantar luopui liiketoiminnastaan Venäjällä 2022.
TNS:n ostettua Suomen Gallup -ryhmän sen erikoistuneet yritykset fuusioitiin emoyhtiöön 2003 alkaen. Vuonna 2008 WPP plc osti TNS-konsernin. TNS Gallupista tuli osa WPP:n Kantar Groupia. TNS Gallupilla on ISO 9001 -laatusertifikaatti ja se kuuluu WWF:n Green Office -verkostoon. Yritys sijaitsee Espoon Otaniemessä.
Honeywell

Honeywell on teknologiaan paneutuva maailmanlaajuinen monialayritys. Konsernin erikoisaloja ovat ilmailu (esim. "mustat laatikot"), rakennus- ja teollisuusautomaatio, kuljetusväline- ja voimantuotantojärjestelmät, erikoiskemikaalit, kuidut, muovit sekä sähköiset ja kehittyneet materiaalit.
Honeywell on Fortune 500-listattu ja Dow Jones Industrial Average -indeksissä oleva yritys, jolla on henkilöstöä yhteensä noin 132 000. Yhtiön päämaja sijaitsee Morristownissa, New Jerseyssä. David M. Cote on Honeywellin toimitusjohtaja.
Konsernilla on yksikköjä 95 maassa, ja sen vuoden 2011 liikevaihto oli 38 miljardia dollaria.
Honeywell oli vuonna 2012 maailman 60. suurin autoteollisuuden osatoimittajayritys.
Honeywell Oy.
Honeywellin liiketoiminta Suomessa kattaa sekä teollisuusautomaation että rakennusautomaation ja rakennuksien huoltopalvelut. Paikallisten toimintojen lisäksi Honeywellilla on Kuopiossa sellu-, paperi- ja graafisen tuotannon automaation kehityskeskus, jonka naapurissa toimivan sensoritekniikan yhteiskäyttölaboratorion Honeywell jakaa Kuopion yliopiston, Savonia-ammattikorkeakoulun sekä VTT:n kanssa.
Honeywell Oy:n kotipaikassa Kuopiossa työskentelee noin 300 työntekijää. Keväällä 2007 valmistuneeseen uuteen toimitaloon ("Honeywell House / Innoteknia") keskitetyt toiminnot sijaitsivat aikaisemmin Varkaudessa. Kuopiossa harjoitettiin ennestään tutkimusta ja tuotekehitystä korkeakoulujen rajapinnassa. Konsernin teollisuusautomaatioryhmän johtaja Jack Bolickin mukaan Kuopion yliopiston erityisesti bioteknologia-alan osaaminen oli tärkeä tekijä toimipisteen sijoituspäätöksessä. Konsernin uusien kasvualojen bioenergian ja bioteknologian myötä Suomen yksiköllä on kasvumahdollisuuksia ja se on Honeywellille myös ponnahduslauta Venäjälle.
Vuonna 2013 Honeywell Oy:n liikevaihto oli 46 miljoonaa euroa ja henkilökunnan lukumäärä 260.
Tietokoneet.
Yhtiö on valmistanut myös suurtietokoneita:
Vuonna 1966 yhtiö osti Computer Control Companyn.
1960-luvun lopussa General Electric myi tietokoneosastonsa "GE Information Systems Group" Honeywellille.
Yritys on valmistanut myös ranskalaisen Bull SAS:n kanssa tietokoneita.
Puistomäki

Puistomäki () on Turun kaupunginosa, jonka naapurikaupunginosia ovat pohjoisessa Vähä-Heikkilä, lännessä Pihlajaniemi, etelässä Uittamo ja Ispoinen sekä idässä Luolavuori. Vuonna 2016 alueen väkiluku oli 706. Alueen väestöstä 13,3 % on alle 15-vuotiaita ja 16,9 % yli 65 vuotiaita. Suomea puhuu äidinkielenään 85,4 % väestöstä ja ruotsia 7,5 %. Muun kielisiä on 7,1 %. Puistomäki on väljästi rakennettua vanhaa omakotitaloaluetta, jonka länsiosa koostuu sotien jälkeisistä rintamamiestaloista ja itäosa on vanhempaa puutaloaluetta 1900-luvun alkupuolelta. Alueen länsipuolella sijaitsevan Heikkilän kasarmin myötä on uudemman puolen tiet nimetty sotilasarvojen mukaan, esimerkiksi Luutnantintie, Everstinkatu. Puistomäessä on myös jonkin verran pienteollisuutta.
Oliver Bierhoff

Oliver Bierhoff (s. 1. toukokuuta 1968 Karlsruhe) on saksalainen jalkapalloilija, pelipaikaltaan hyökkääjä. 
Seurajoukkueurallaan Bierhoff pelasi vuosina 1985—2003 KFC Uerdingenissa, Hamburger SV:ssä, Borussia Mönchengladbachissa, Austria Salzburgissa, Ascolissa, Udinesessa, AC Milanissa (mestari 1999), AS Monacossa ja Chievo Veronassa. Italian Serie A:ssa hän teki kaikkiaan 103 maalia.
Saksan maajoukkueessa Bierhoff pelasi 70 ottelua ja teki 37 maalia. Eräs Bierhoffin parhaiten muistetuimmista maaleista on 1996 EM-kisojen loppuottelussa jatkoajalla Tšekkiä vastaan vaihtomiehenä tehty arvokisafinaalihistorian ensimmäinen "kultainen maali", joka ratkaisi Euroopan mestaruuden Saksalle. Bierhoff pelasi Saksan paidassa myös 1998 MM-kisoissa, 2000 EM-kisoissa ja 2002 MM-kisoissa, missä Saksa saavutti hopeaa.
Nykyään Bierhoff toimii Saksan maajoukkueen joukkueenjohtajana.
Oleh Bloh’in

Oleh Volodymyrovytš Bloh’in (, s. 5. marraskuuta 1952 Kiova) on neuvostoliittolainen ja ukrainalainen jalkapallovalmentaja, poliitikko ja entinen hyökkääjä.
Neuvostoliiton maajoukkueessa Bloh’in pelasi 112 ottelua ja teki 42 maalia, mikä jäi historian kirjoihin Neuvostoliiton ennätykseksi.
Bloh’in on istunut myös Ukrainan parlamentissa sosiaalidemokraattisen puolueen ryhmässä. Bloh’in oli aikaisemmin naimisissa rytmisen kilpavoimistelun maailmanmestarin Irina Derjuginan kanssa, mutta he erosivat 1990-luvun alusta. Bloh’inilla on Derjuginan kanssa yksi tytär.
Ura.
Bloh’in pelasi Kiovan Dynamossa 432 ottelua ja teki 211 maalia. Hän voitti Neuvostoliiton mestaruuden kahdeksan kertaa ja johdatti Dynamon lisäksi vuosina 1975 ja 1986 Cup-voittajien Cupin voittoon. Hän on myös ensimmäisiä ulkomaille siirtyneitä neuvostopelaajia solmittuaan vuonna 1988 sopimuksen itävaltalaisen Vorwaerts Steyrin kanssa. Hän pelasi lisäksi kreikkalaisessa Arisissa.
Bloh’in pelasi Neuvostoliiton maajoukkueessa 1982 ja 1986 MM-kisoissa. Lisäksi hän saavutti kaksi olympiapronssia (1972 ja 1976).
Vuonna 1975 Bloh’in valittiin Euroopan vuoden jalkapalloilijaksi.
Lopetettuaan peliuransa Bloh’in on toiminut valmentajana. Hän on valmentanut Kreikassa Olympiakosta, PAOKia ja Ionikosta. Vuoden 2003 loppupuolelta lähtien hän on valmentanut Ukrainan maajoukkuetta, joka selviytyi 2006 Saksan MM-kisoihin.
 Joulukuussa 2007 hän siirtyi FC Moskovan päävalmentajaksi. Bloh’inin johdolla FC Moskova sijoittui Venäjän valioliigassa kaudella 2008 yhdeksänneksi. Tämä ei kuitenkaan tyydyttänyt seurajohtoa, joka erotti ukrainalaisen kauden jälkeen. Potkujensa jälkeen Bloh’in kritisoi seuraa kovin sanoin ja katui tuloaan joukkueeseen. 
Huhtikuussa 2011 Bloh’in palasi valmennustehtäviin Ukrainan maajoukkuevalmentajana. Tarkoituksena on luotsata maata Puolassa ja Ukrainassa pelattavassa EM-lopputurnauksessa 2012. Bloh’inin johdolla Ukraina ei kuitenkaan selvittänyt tietään jatkoon alkulohkosta kotikisoissaan.
Syyskuun lopussa 2012 Bloh’in palasi seurajoukkuevalmentajaksi, kun FK Dynamo Kiova palkkasi hänet erotetun Juri Sjominin seuraajaksi. Kausi päättyi Dynamon osalta pettymykselliseen kolmanteen sijaan FK Šah’tar Donetskin ja FK Metalist Harkovan takana. Myös kausi 2013/14 sujui odotuksiin nähden heikosti, eikä Dynamo onnistunut vastaamaan mestaruustaistelussa Donetskin ja FK Dnipro Dnipropetrovskin vauhtiin. Lopulta Dynamo erotti Bloh’inin huhtikuun puolivälissä 2014 joukkueen hävittyä 0–2 Donetskille ja menetettyä mahdollisuutensa liigamestaruuteen.
Inkontinenssi

Inkontinenssilla tarkoitetaan tahatonta, yleisesti virtsan, karkailua. Suomalaisista 25–69-vuotiaista naisista 19 prosenttia kärsii siitä, mutta vaiva ei ole täysin harvinainen miehilläkään.
Eräs inkontinenssin laji on kaksoisinkontinenssi, jossa virtsaamisen lisäksi henkilö on menettänyt ulostamisen kontrollin. Ulosteinkontinenssi on jossain määrin virtsankarkailua harvinaisempi vaiva.
Syyt.
Inkontinenssia voivat aiheuttaa esimerkiksi:
Hoito.
Inkontinenssia hoidetaan muun muassa voimistelulla, EMG-palautekuntoutuksella, lääkehoidolla, sähköhoidolla ja tietyissä tapauksissa leikkauksella. Inkontinenssista kärsivät ihmiset käyttävät vaivan vaikeusasteen mukaan erilaisia inkontinenssisuojia, joista pienimmät muistuttavat lähinnä pikkuhousunsuojia. Myös miehille on kehitetty omia inkontinenssisuojia. Nykyaikaiset inkontinenssisuojat kevyistä tippasuojista teippivaippoihin ovat käyttäjälleen mukavia ja sivullisten silmiin huomaamattomia. Kertakäyttötuotteiden lisäksi saatavilla on myös pestäviä kestotuotteita eri asteisiin vaivoihin.
Guano Apes

Guano Apes on saksalainen vaihtoehtorock-yhtye. Guano Apes on aikansa menestyneimpiä saksalaisia yhtyeitä.
Historia.
Kitaristi Henning Rümenapp, basisti Stefan Ude ja rumpali Dennis Poschwatta perustivat Guano Apesin Göttingenissä vuonna 1990. Laulaja Sandra Nasić liittyi yhtyeeseen vuonna 1994. Yhtye julkaisi vuonna 1996 ensimmäisen singlensä "Open Your Eyesin". Sitä seurasi vuonna 1997 ensimmäisen albumin "Proud Like a Godin" julkaisu. Yhtye julkaisi vuosina 2000 ja 2003 kaksi listojen kärkeen päässyttä albumia, "Don’t Give Me Namesin" ja "Walking on a Thin Linen". Yhtye hajosi kokoelmalevy "Planet of the Apesin" (2004) julkaisun ja viimeisen kiertueen jälkeen helmikuussa 2005.
Guano Apes palasi yhteen vuonna 2009 kesäkiertueen myötä.
Patricia Seppälä

Patricia Maria Katie Seppälä (o.s. Erkko, 1945–1951 Langenskiöld; 30. kesäkuuta 1924 Helsinki – 3. tammikuuta 2001 Helsinki) oli suomalainen kuvajournalismin uranuurtaja.
Seppälä valmistui ylioppilaaksi Helsingin Suomalaisesta Yhteiskoulusta. Uransa alkuvuosina hän toimi Sanoma Osakeyhtiön ja "Helsingin Sanomien" palveluksessa eri tehtävissä, ja vuosina 1951–1952 hän oli Helsingin olympialaisten lehdistökeskuksen lehdistösihteeri.
Seppälä siirtyi vuonna 1952 Lehtikuva Oy:n palvelukseen ja ulkomailla viettämiänsä vuosia 1956–1972 lukuun ottamatta pysyi yhtiön palveluksessa vuoteen 1989 asti. Hän asui suurlähettiläsmiehensä Rafael Seppälän mukana Pariisissa ja Yhdysvalloissa, mutta toimi samaan aikaan Lehtikuvan hallituksessa. Lisäksi Seppälä oli Sanoma Osakeyhtiön hallituksessa 1951–1994.
Lehtikuvan hallituksen puheenjohtajana Seppälä toimi 1966–1977, ja toimitusjohtajaksi hän nousi vuonna 1977. Seppälä oli toimitusjohtajana eläköitymiseensä 1989 asti.
Seppälä vaikutti kansainvälisestikin, sillä hän johti Euroopan kuvatoimistojen liittoa vuosina 1977–1983, ja oli liiton kordinaattorina talviolympialaisissa 1980 sekä kesäolympialaisissa 1980 ja 1984. Hän oli 1982 ja 1983 World Press Photo -kilpailun päätuomari ja useita vuosia sen hallituksen neuvonantajana. Seppälä oli myös perustamassa Suomen Ateenan-instituuttia.
Seppälälle myönnettiin professorin arvonimi vuonna 2000.
Seppälän perustama säätiö Patricia Seppälän säätiö myöntää apurahoja ja joka toinen vuosi kuvajournalismin palkinnon.
Suku.
Seppälän isä oli sanomalehtimies Eljas Erkko, Aatos Erkko oli hänen veljensä. Ensimmäisen avioliittonsa Seppälä solmi vuonna 1945 vapaaherra Lars Langenskiöldin kanssa. Avioliitto päättyi eroon vuonna 1951. Tästä avioliitosta hänellä on poika, Robin Langenskiöld. Seppälä oli myöhemmin naimisissa suurlähettiläs Rafael Seppälän kanssa. Vuodet 1956–1972 Seppälä vietti suurlähettilään puolisona Washingtonissa ja Pariisissa. Avioliitosta syntyi tytär Rafaela Seppälä.